钦定古今图书集成/明伦汇编/官常典/第558卷 > 韦瑱
## 钦定古今图书集成/明伦汇编/官常典/第558卷 > 韦瑱

按《周书》本传，“瑱字世珍，京兆杜陵人也。世为三辅著
姓。曾祖惠度，姚泓尚书郎。随刘义真过江，仕宋，为镇
西府司马、顺阳太守，行南雍州事。后于襄阳归魏，拜
中书侍郎，赠安西将军、洛州刺史。祖千雄，略阳郡守。
父英，代郡守，赠兖州刺史。瑱幼聪敏，有夙成之量，闾
里咸敬异之。笃志好学，兼善骑射。魏孝昌三年，起家
太尉府法曹参军，稍迁直后，除明威将军、雍州治中，
假镇远将军、防城州将。累迁谏议大夫、冠军将军。太
祖为丞相，加前将军、大中大夫，封长安县男，食邑三
百户。转行台左丞，加抚军将军、银青光禄大夫。迁使
持节、都督南郢州诸军事、南郢州刺史。复入为行台
左丞。瑱明察有干局，再居左辖，时论”荣之。从复弘农，
战沙苑，加卫大将军、左光禄大夫。又从战河桥，进爵
为子，增邑二百户。大统八年，齐神武侵汾、绛，瑱从太
祖御之。军还，令瑱以本官镇蒲津关，带中潬城主。寻
除蒲州总管府长史。顷之，征拜鸿胪卿，以望族兼领
乡兵，加帅都督。迁大都督、通直散骑常侍，行京兆郡
事。进车骑大将军、仪同三司、散骑常侍。魏恭帝二年，
赐姓宇文氏。三年，除瓜州诸军事、瓜州刺史。州通西
域，蕃夷往来，前后刺史，多受赂遗。胡寇犯边，又莫能

爵平齐县伯，增邑五百户。秩满还京，吏民恋慕，老幼
追送，留连，十数日，方得出境。世宗嘉之，进授侍中、骠
骑大将军、开府仪同三司。武成三年，卒，时年六十一。
赠岐宜二州刺史，谥曰惠。天和二年，又追封为公，增
邑通前三千户。仍诏其子峻袭。